**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 400-02/22-01/01

Urbroj: 2113-02-23-12

Donja Stubica, 07. 12. 2023.

**Obrazloženje II. izmjene Financijskog plana**

**Pučkog otvorenog učilišta Donja Stubica**

* 1. **Osnovni podaci**

Razina: 21 – Proračunski korisnik proračuna Grada Donja Stubica

Broj RKP: 51685 Matični broj: 03039331 OIB: 43827410937

Šifra djelatnosti prema NKD u 2007.: 8559 (ostalo obrazovanje i poučavanje)

Osoba ovlaštena za zastupanje: Manuela Frinčić, ravnateljica

Djelokrug rada: Pučko otvoreno učilište Donja Stubica osnovano je temeljem Zakona o upravljanju javnim ustanovama u kulturi, a osnivač je grad Donja Stubica. U sastavu Pučkog otvorenog učilišta djeluje i Knjižnica. Osnovna svrha djelatnosti Pučkog otvorenog učilišta Donja Stubica očituje se u organiziranju raznih oblika formalnog i neformalnog obrazovanja odraslih i djece te omogućavanja pristupa znanju; razvijanju i unapređivanju svih oblika knjižničnog, kulturnog i umjetničkog stvaralaštva. Naglasak je na pomaganju pri oblikovanju i održavanju kulturnog identiteta zajednice uz dostupnost knjiga, organiziranju tematskih izložbi i kulturnih događanja.

Djelatnosti Pučkog otvorenog učilišta su: osnovnoškolsko obrazovanje odraslih, srednjoškolsko obrazovanje odraslih, knjižničko-čitaonička i informacijska djelatnost, ostvarivanje i promicanje multikulturnih, nacionalnih i interkulturnih vrijednosti, organiziranje kazališnih, glazbenih, estradnih, filmskih i drugih kulturno-umjetničkih programa vlastite produkcije ili u suradnji s drugim ustanovama, organiziranje i promicanje svih oblika kulturno-umjetničkog stvaralaštva, prikazivanje filmova (35 i 36 mm), iznajmljivanje video filmova, informatičko opismenjivanje mladeži, djece i odraslih, organiziranje tečajeva učenja sviranja pojedinih glazbenih instrumenata, tečajevi i poduka stranih jezika, javno informiranje, nakladnička djelatnost, proizvodnja i prodaja umjetničkih djela, suvenira, knjiga, audio i video materijala, pružanje ugostiteljskih usluga (pripremanje i usluživanje pićem i napitcima) polaznicima i posjetiteljima.

Cilj: Kontinuirana suradnja s kulturno-umjetničkim udrugama, ustanovama, gospodarskim subjektima u Gradu

Poseban cilj: unapređivanje postojećeg standarda kulturne djelatnosti i poticanje knjižnične i izdavačke djelatnosti, te posebna briga za udruge u kulturi i ustanove koje promiču i njeguju tradicionalne vrijednosti.

Tekući plan prihoda i primitaka planiran je u ukupnom iznosu od 89.646,53 eura, a s II. Izmjenom i dopunom iznosi 102.378,28 eura. U prihode je uključen donos viška prethodne 2022. godine u iznosu 10.664,33 eura, povećanje prihoda od Ministarstva kulture za nabavu knjižne građe u iznosu od 5.300,00 eura, povećanje prihoda od Krapinsko-zagorske županije za nabavu knjižne građe u iznosu od 36,39 eura, smanjenje vlastitih prihoda u iznosu od 2.763,59 eura, smanjenje prihoda za posebne namjene u iznosu od 289,93 eura te smanjenje prihoda od donacija u iznosu od 215,45 eura.

Rashodi su tekuće planirani u ukupnom iznosu od 100.310,56 eura, a s II. Izmjenom i dopunom iznose 102.378,28 eura.

# **PRIHODI i PRIMICI**

***Pomoći*** su tekuće planirane u iznosu od 3.583,51 eura (Ministarstvo kulture 2.919,90 eura, Krapinsko-zagorska županija 663,61 euro) a odnose na nabavu knjižne građe. II. izmjenom i dopunom povećane su za 5.336,39 eura (od strane Ministarstva kulture 5.300,00 eura za otkup knjiga te Krapinsko-zagorske županije 36,39 eura za nabavu knjiga) te sada iznose 8.919,90 euro.

***Prihodi od imovine*** iznose 0,97 eura, a odnose se na kamate na depozite po viđenju. II. izmjenom i dopunom nisu se mijenjali.

***Prihodi od upravnih i administrativnih pristojbi, pristojbi po posebnim propisima i naknada*** su tekuće planirani u iznosu od 2.189,93 eura a odnose se na prihod od članarine knjižnice u iznosu od 1.659,04 eura, te na prihod od naplate zakasnine za knjige 530,89 eura. II. izmjenom i dopunom umanjeni su za 289,93 eura te sada iznose 1.900,00 eura.

***Prihodi od prodaje proizvoda i robe te pruženih usluga i prihodi od donacija*** - prihodi od pruženih usluga su tekuće planirani u iznosu od 12.263,59 eura, a II. Izmjenom i dopunom umanjeni su za 2.763,59 eura te sada iznose 9.500,00 eura. Prihodi od donacija su tekuće planirani u iznosu od 265,45 eura, odnosi se na primitak poklona knjiga od članova knjižnice i izdavača, a II. izmjenom i dopunom umanjuju se za 215,45 eura te sada iznose 50,00 eura.

***Prihodi iz nadležnog proračuna*** su tekuće planirani u iznosu od 71.343,08 eura, a s II. izmjenom i dopunom nisu se mijenjali.

1. **RASHODI i IZDACI**

Tekući plan rashoda i izdatakaplaniran je u ukupnom iznosu 100.310,86 eura, a s II. izmjenom i dopunom iznosi 102.078,28 eura. Rashodi su raspoređeni u Posebnom dijelu proračuna, po programima i aktivnostima, po ekonomskoj i funkcijskoj klasifikaciji, a prema Pravilniku o proračunskim klasifikacijama (NN 26/10, 120/13 i 1/20), te Zakonu o proračunu (NN 144/21).

**1025 Program: Javne potrebe u školstvu**

**A1025 01: Redovan rad pučkog otvorenog učilišta** – tekući plan iznosi 36.244,41 eura, te se II. izmjenom financijskog plana umanjio se za 2.821,30 eura, te iznosi 33.423,11 eura.

Planira se uvećanje slijedećih rashoda:

* 3111 Plaće za redovan rad 197,70 eura (povećanje 110,84 eura iz izvora 31; povećanje 197,66 eura iz izvora 9631, umanjenje 110,80 eura iz izvora 11)
* 3113 Plaće za prekovremeni rad 5,68 eura – iz izvora 9631
* 3121 Ostali rashodi za zaposlene 142,00 eura (umanjenje 352,87 eura iz izvora 31; povećanje 494,87 eura iz izvora 9631)
* 3132 Doprinos za obvezno zdravstveno osiguranje 25,26 eura (povećanje 181,85 euro iz izvora 9631; umanjenje 156,59 eura iz izvora 31)
* 3299 Ostali nespomenuti rashodi 99,88 eura (povećanje 102,64 eura iz izvora 31; umanjenje 2,76 eura iz izvora 9631)
* 3431 Bankarske usluge 23,22 eura (povećanje 200,00 eura iz izvora 9631; umanjenje 176,78 eura iz izvora 31)

Planira se umanjenje slijedećih rashoda:

* 3221 Uredski materijal i ostali materijalni troškovi 249,03 eura – izvor 9631
* 3223 Energija 17,88 – izvor 9631
* 3233 Usluge promidžbe 110,84 eura – izvor 31
* 3237 Intelektualne i osobne usluge 2.364,49 eura – izvor 31
* 3238 Računalne usluge 455,00 eura – izvor 9631
* 3295 Pristojbe i naknade 117,80 eura – (uvećan izvor 9631 za 63,23 eura, umanjen izvor 31 za 181,03 eura)

**K1025 01: Opremanje pučkog otvorenog učilišta** - tekući plan iznosi 2.441,22 eura, te se II. izmjenom financijskog plana povećao za 57,71 euro, te iznosi 2.498,93 eura.

Planira se povećanje rashoda za ulaganje u računalne programe konto 4262 za 57,71 euro – izvor 11

U tekućem planu bilo je planirano za rashode za ulaganje u računalne programe 53,09 eura iz vlastitih prihoda – izvor 31, te se II. Izmjenom financijskog plana umanjuje odnosno iznosi 0,00 eura.

**1026 Program: Promicanje kulture – POU**

**A1026 01: Redovna djelatnost knjižnice** - tekući plan iznosi 54.303,27 eura, te se II. izmjenom financijskog plana umanjuje za 674,06 eura i iznosi 53.629,21 euro.

Planira se uvećanje rashoda:

* 3113 Plaće za prekovremeni rad 74,34 eura – iz izvora 9611
* 3121 Ostali rashodi za zaposlene 350,00 eura – iz izvora 11
* 3222 Materijal i sirovine 430,91 euro (uvećanje 397,74 eura iz izvora 9611; uvećanje 33,17 eura iz izvora 11)
* 3241 Naknada troškova osobama izvan radnog odnosa 93,42 eura – izvor 43
* 3292 Premije osiguranja 0,50 eura – izvor 11
* 3295 Pristojbe i naknade 50,00 eura (umanjenje 16,28 eura iz izvora 9611; uvećanje 66,28 eura iz izvora 9611)
* 3299 Ostali nespomenuti rashodi 122,00 eura – izvor 11
* 3431 Bankarske usluge 30,00 eura – izvor 11

Planira se umanjenje slijedećih rashoda:

* 3111 Plaće za redovan rad 350,00 eura – izvor 11
* 3211 Službena putovanja 709,78 eura (umanjenje 709,78 iz izvora 43; umanjenje 389,92 iz izvora 9611; povećanje 389,92 iz izvora 11)
* 3221 Uredski materijal i ostali materijalni rashodi 165,45 eura – izvor 11
* 3237 Intelektualne i ostale usluge 600,00 eura (umanjenje 65,88 eura iz izvora 9611; 534,12 eura iz izvora 11)

**K1026 01: Opremanje knjižnice i čitaonice** - tekući plan iznosi 7.321,96 eura, te se II. izmjenom financijskog plana povećao za 5.505,07 eura i iznosi 12.827,03 eura.

Planira se uvećanje rashoda:

* 4241 Knjige 5.147,37 eura:
* izvor 52 = povećanje 5.336,39 eura
* Izvor 61 = umanjenje 215,45 eura
* Izvor 43 = povećanje 326,43 eura
* 4262 ulaganje u računalne programe 57,70 eura – izvor 11

 Ravnateljica

Manuela Frinčić, mag. bibl.